Muotokuva vuoden 1700 tienoilta. Yksityiskohta.
**Antoine Hamilton** (s. **Anthony Hamilton**, 1646–1720) oli irlantilaissyntyinen aatelismies, sotilas ja kirjailija, joka vaikutti pääasiassa Ranskassa. Hän palveli sekä Ranskan että Englannin armeijoissa. Hänet muistetaan lankonsa Philibert de Gramontin elämäkerrasta sekä itämaisista romansseistaan.

Hamilton syntyi Roscreassa, mutta vietti ensimmäiset neljä elinvuottaan Ranskassa, minne hänen katolinen perheensä pakeni Kaarle I:n teloitusta seuranneita vainoja. Kaarle II:n noustua valtaan 1661 Hamiltonit palasivat Englantiin ja Anthony sai ystäviä hovista. Vuodesta 1668 alkaen hän palveli brittiläisessä joukko-osastossa Ranskan armeijassa ja osallistui Ranskan–Hollannin sotaan.

Vuosina 1685–1690 Hamilton palveli Englannin armeijassa, mutta palasi myöhemmin Ranskaan, missä hän vietti enimmän osan jäljellä olleista elinvuosistaan ja kirjoitti elämäkertateoksen *Mémoires du comte de Grammont*, joka otsikkonsa mukaan keskittyi "erityisesti kreivi Gramontin lemmekkäisiin vaiheisiin Englannin kuninkaan Kaarle II:n hovissa". Se julkaistiin Hollannissa vuonna 1713, ja kirja väitti olevansa Gramontin itsensä sanelema.

Vuosina 1694–1715 Hamilton kirjoitti *Tuhannen ja yhden yön* inspiroimana neljä itämaista kertomusta. Niiden yleisönä oli Hamiltonin ystävätär Henrietta Bulkley ja muu lähipiiri, ja ne levisivät käsikirjoituksina vuoteen 1730, jolloin ne julkaistiin ensi kertaa painetussa muodossa. Hamiltonin kertomukset olivat tyyliltään parodisia ja jopa surrealistisia, ja ne olivat ensimmäisiä *Tuhannesta ja yhdestä yöstä* tehtyjä eurooppalaisia jäljitelmiä. Julkaisun jälkeen Hamiltonin kertomuksista tuli erittäin suosittuja ja muut kirjailijat julkaisivat vastaavia teoksia satamäärin.

Bibliografia
------------

"Kreivi Grammontin muistelmien" nimiösivu, 1713.
* *Mémoires de Lavie du Comte de Grammont; Contenant Particuliérement L'Historie Amoureuse de la Cour D'Angleterre, Sous le Regne De Charles II* (1713)
* Itämaiset romanssit (painettu 1730):
	+ *Le belier*
	+ *Fleur d’Épine*
	+ *Zeneyde*
	+ *Les quatre Facardins*

Lähteet
-------

* Irwin, Robert: *The Arabian Nights: A Companion*. Lontoo & New York: Tauris Parke Paperbacks (2017), 1994. ISBN 978-1-86064-983-7. (englanniksi)

### Viitteet

1. 1 2 3 4  Antoine Hamilton *Encounters with the Orient*. University of Kent. Viitattu 4.1.2020. (englanniksi)
2. ↑  *Mémoires de Lavie du Comte de Grammont; Contenant Particuliérement L'Historie Amoureuse de la Cour D'Angleterre, Sous le Regne De Charles II* (1713). Pierre Marteau, MDCCXIII.
3. ↑  Irwin 1994, s. 238–241.

Aiheesta muualla
----------------

* Kuvia tai muita tiedostoja aiheesta **Antoine Hamilton** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Puola
* Vatikaani

 |
|  |
| Henkilöt | 
* Irlanti
* Deutsche Biographie
* Trove

 |
|  |
| Muut | 
* SNAC
* IdRef

 |

 |